b'\n_START_ARTICLE_\nHistologija\n_START_PARAGRAPH_\nHistologija (gr\xc5\xa1ko \xe1\xbc\xb1\xcf\x83\xcf\x84\xcf\x8c\xcf\x82 - mre\xc5\xbea, \xce\xbb\xcf\x8c\xce\xb3\xce\xbf\xcf\x82 - veda) je veda, ki opisuje mikroskopsko zgradbo tkiv na osnovi opazovanja tkivnih rezin. Z drugimi besedami jo lahko opi\xc5\xa1emo kot \xc2\xbbmikroskopska anatomija\xc2\xab. Je pomembna disciplina znotraj biologije, ki na osnovi zgradbe tkiv sklepa o njihovi funkciji znotraj organov in celotnega organizma._NEWLINE_Temeljni postopek v histologiji je izdelava tankih tkivnih rezin z mikrotomom, barvanje celic in drugih struktur s celi\xc4\x8dnimi barvili ter opazovanje pod mikroskopom._NEWLINE_Na histologijo se nana\xc5\xa1a tudi nekaj sorodnih izrazov: histografija (zgodovinopisje) je risanje ali fotografiranje tako obarvanih celic, histopatologija preu\xc4\x8devanje obolelih tkiv, histotehnologija pa veda o pripravi histolo\xc5\xa1kih preparatov.'